Suresh 334 Views Srilanka Won the Match
Srilanka Won the Match
Galae:  న్యూజిలాండ్ తో గాలె వేదికగా జరుగుతున్న మొదటి టెస్టులో శ్రీలంక 6 వికెట్ల తేడాతో ఘన విజయం సాధించింది. టాస్ గెలిచిన న్యూజిలాండ్ మొదటి ఇన్నింగ్స్ లో 249 పరుగులకు ఆలౌట్ కాగా శ్రీలంక 267 పరుగులు సాధించింది. 18 పరుగుల లోటుతో రెండో ఇన్నింగ్స్ ఆరంభించిన న్యూజిలాండ్ 285 పరుగులకు ఆలౌట్ అయ్యింది. 268 పరుగుల విజయ లక్షంతో రెండో ఇన్నింగ్స్ ఆడిన లంక… కెప్టెన్ కరుణ రత్నే 122 పరుగులతో రాణించడంతో 4 వికెట్లు కోల్పోయి లక్ష్యాన్ని చేధించింది. రెండు టెస్టుల సిరీస్ లో శ్రీలంక 1-0 ఆదిక్యంలో నిలిచింది. ఇరు జట్ల మధ్య ఈ నెల 22 నుంచి రెండో టెస్టు జరగనుంది. న్యూజిలాండ్ ఈ టెస్టు మ్యాచ్ ఓడిపోవడంతో నెంబర్ వన్ ర్యాంకు కైవసం చేసుకునే అవకాశం లేదు. ఈ టెస్టు మ్యాచ్ ప్రారంభానికి ముందు న్యూజిలాండ్, టీమిండియా జట్ల మధ్య కేవలం 2 పాయింట్ల అంతరం మాత్రమే ఉంది. న్యూజిలాండ్ ఈ మ్యాచ్ ఓడిపోవడం టీమిండియాకు లాభించేదే.. టీమిండియా కు ముప్పు తప్పిందని పలువురు అభిమానులు ట్వీట్ చేస్తున్నారు.